
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1369 

2 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με σύμβαση στο Περιφερειακό Τα¬ 
μείο Ανάπτυξης Κρήτης. 1 

Αποζημίωση εκπαιδευτικών λόγω μη χρήσης θερινών 
διακοπών και των εκπαιδευτικών που θα απασχο¬ 
ληθούν Σάββατα - Κυριακές στις διαδικασίες απο¬ 


λυτήριων εξετάσεων Λυκείου. 2 

Αύξηση της μηνιαίας πάγιας επιχορήγησης για τον 
καθαρισμό των περιφερειακών υπηρεσιών του 
ΙΚΑ-ΕΤΑΜ. 3 

Έγκριση υπερωριακής απασχόλησης των υπαλλήλων 
του Διοικητικού Προσωπικού του Οργανισμού Εκ- 
δόσεως Διδακτικών Βιβλίων (Ο.Ε.Δ.Β.) για το Β' 
εξάμηνο του έτους 2007. 4 


Όροι παροχής υπηρεσιών και χρονικά όρια υποχρεω¬ 
τικής απασχόλησης του τεχνικού ασφάλειας κατά 
την εκτέλεση ναυπηγοεπισκευαστικών εργασιών 
σε πλοία». 5 

Κήρυξη υποχρεωτικής της από 15.5.2007 ΣΣΕ για 
τους όρους αμοιβής εργασίας των εργαζομένων 
στην εκτυπωτική βιομηχανία, στα Λιθογραφεία, 
τα εργοστάσια και Επιχ/σεις Γραφικών Τεχνών 


όλης της χώρας. 6 

Κήρυξη υποχρεωτικής της από 3.4.2007 Σ.Σ.Ε. για 
τους όρους αμοιβής και εργασίας των εργαζο¬ 
μένων στις Ξενοδοχειακές Επιχειρήσεις Ν. Λασι- 
θίου. 7 

Κήρυξη υποχρεωτικής της από 25.5.2007 Σ.Σ.Ε. για 
τους όρους αμοιβής εργασίας των εργαζομένων 
στις Ασφαλιστικές επιχειρήσεις, θυγατρικές Τρα- 
πεζών όλης της χώρας. 8 

Νυχτερινή εργασία και εργασία κατά τις Κυριακές 
και εξαιρέσιμες ημέρες του προσωπικού που υπη¬ 


ρετεί εντός των Καταστημάτων Κράτησης, των 
Ειδικών Καταστημάτων Κράτησης Νέων, των Θε¬ 
ραπευτικών Καταστημάτων και της Κ.Α.Υ. Φυλα¬ 
κών και της υπηρεσίας Εξωτερικής Φρούρησης 
αυτών. 9 


ΑΠΟΦΑΣΕΙ Σ 

Αριθμ. 31310 (1) 

Ανάθεση έργου με σύμβαση στο Περιφερειακό Ταμείο 
Ανάπτυξης Κρήτης. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206 Α'). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 τ.Α') 

γ) της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247 τ.Α'). 

δ) του π.δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201 Α'). 

ε) του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57 Α') 

στ) της παρ. 51 του άρθρου 1 του 2412/1996 «Μεταφο¬ 
ρά αρμοδιοτήτων από το Υπουργ. Συμβούλιο σε άλλα 
Κυβερνητικά Όργανα και άλλες διατάξεις» (ΦΕΚ 123/ 
τ.Α'/17.6.1996). 

2. Την υπ’ αριθμ. ΔΙΠΠ/ΦΈΓΚΡ. 1/268/9583/1.6.2007 από¬ 
φαση της Επιτροπής του άρθρου 2 παρ. 1 της 33/2006 
ΠΥΣ (ΦΕΚ 280/τ. Α'/2006). 

3. Την από 20.3.2007 γνωμοδότηση του Νομικού Συμ¬ 
βούλου του Περιφερειακού Ταμείου Ανάπτυξης Κρή¬ 
της. 

4. Την υπ’ αριθμ. ΔΙΔΚ/Φ. 1/2/6139 (ΦΕΚ 527 Β') κοινή 
απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432, 
Β') κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ179/9.2.2006 
όμοια (Β' 204) και ισχύει. 

6. Το γεγονός ότι από την εν λόγω απόφαση προκαλεί- 
ται σε βάρος του προϋπολογισμού του Περιφερειακού 
Ταμείου Ανάπτυξης δαπάνη ύψους δέκα πέντε χιλιάδων 
(15.000) Ευρώ και το Περιφερειακό Ταμείο Ανάπτυξης 
δεν επιχορηγείται από τον Κρατικό Προϋπολογισμό γί 
αυτήν την αιτία, αποφασίζουμε: 

1. Την ανάθεση έργου με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 ΚΕ του Αστι¬ 
κού Κώδικα, μεταξύ ενός (1) ατόμου Δευτεροβάθμιας 
Εκπαίδευσης ειδικότητας οδηγών και του Περιφερεια¬ 
κού Τ αμείου Ανάπτυξης Κρήτης. 

2. Το έργο που ανατίθεται στο άτομο αυτό είναι η 
μεταφορά του Προέδρου του Δ.Σ. για την άσκηση των 
καθηκόντων του, καθότι το ΠΤΑ κατά τα έτη 2001 και 
2005, μετά από αντίστοιχες αποφάσεις του Δ.Σ, είχε 
προμηθευτεί δύο αυτοκίνητα για τις μετακινήσεις του 
Προέδρου του Δ.Σ. Αρχικά την οδήγηση των υπηρεσι¬ 
ακών οχημάτων του ΠΤΑ αναλάμβαναν εκ περιτροπής 
οδηγοί της Περιφέρειας Κρήτης και στη συνέχεια, από 
τον Ιούνιο 2005, ο ανάδοχος της σχετικής ετήσιας σύμ¬ 
βασης έργου. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Τόπος εκτέλεσης του έργου ορίζεται το Περιφε¬ 
ρειακό Ταμείο Ανάπτυξης Κρήτης και οι διαδρομές των 
υπηρεσιακών μετακινήσεων του Προέδρου. 

5. Με δεδομένο ότι το προσωπικό που διαθέτει το 
Περιφερειακό Ταμείο Ανάπτυξης Κρήτης δεν μπορεί 
να ανταποκριθεί στην υποστήριξη του έργου της με¬ 
ταφοράς του Προέδρου του Διοικητικού Συμβουλίου, 
κατά την άσκηση των καθηκόντων του με υπηρεσιακό 
αυτοκίνητο ιδιοκτησίας του Ταμείου για το οποίο δεν 
υπάρχει οδηγός, κρίνεται απαραίτητο να ανατεθεί το 
αντικείμενο αυτό σε άτομο που θα έχει τα ειδικά προ¬ 
σόντα και την απαραίτητη εμπειρία και θα απασχοληθεί 
με σύμβαση μίσθωσης έργου για ορισμένο χρόνο, σε 
βάρος του Προϋπολογισμού του ΠΤΑ. 

Μετά τα παραπάνω, η εξειδικευμένη παροχή υπηρεσι¬ 
ών η οποία προκύπτει από τη φύση του έργου και μόνο, 
το οποίο θα εκτελεστοί χωρίς την καθοδήγηση και τις 
κατευθύνσεις από τα όργανα του ΠΤΑ Κρήτης, καθώς 
και η ορισμένη χρονική διάρκεια της σύμβασης αντί 
προβλεπόμενης συνολικής αμοιβής αλλά και η έλλειψη 
καθορισμένου ωραρίου απασχόλησης, καθορίζουν το 
είδος της σχέσης που είναι η γνήσια σύμβαση έργου 
χωρίς να υποκρύπτει σύναψη σύμβασης εξαρτημένης 
εργασίας. 

6. Καθορίζουμε τη συνολική αμοιβή στο ποσό των 
δέκα πέντε (15.000) χιλιάδων ευρώ (συμπεριλαμβανομέ¬ 
νου του αναλογούντος Φ.Π.Α.). Η προκαλούμενη δαπάνη 
σε βάρος του προϋπολογισμού του Περιφερειακού Τα¬ 
μείου Ανάπτυξης, δεν επιχορηγείται από τον Κρατικό 
Προϋπολογισμό για αυτήν την αιτία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2007 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

-♦- 

Αριθμ. 2/35526/0022 (2) 

Αποζημίωση εκπαιδευτικών λόγω μη χρήσης θερινών 
διακοπών και των εκπαιδευτικών που θα απασχο¬ 
ληθούν Σάββατα - Κυριακές στις διαδικασίες απο¬ 
λυτήριων εξετάσεων Λυκείου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγρ. 7 του άρθρου 1 του ν. 
2909/2001 (ΦΕΚ 90 τ. Α') «Ρυθμίσεις θεμάτων εισαγωγής 
στην τριτοβάθμια εκπ/ση και άλλες διατάξεις». 

2. Τις διατάξεις του ν. 2525/1997 (ΦΕΚ 188 τ. Α') «Ενιαίο 
Λύκειο, πρόσβαση αποφοίτων του στην τριτοβάθμια 
εκπαίδευση, αξιολόγηση εκπαιδευτικού έργου» όπως 
τροποποιήθηκαν και συμπληρώθηκαν και αντικαταστά- 
θηκαν με τις διατάξεις του άρθρου 1 του ν. 2909/2001. 

3. Το πδ. 60/2006 (ΦΕΚ 65 τ. Α') «Αξιολόγηση των 
μαθητών Ενιαίου Λυκείου». 

4. Τ ις διατάξεις του ν. 2362/1995 «Περί δημοσίου Λο¬ 
γιστικού Ελέγχου των δαπανών του κράτους και άλλες 
διατάξεις». 

5. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98 τ. Α') και το γεγονός ότι από τις διατάξεις της 
απόφασης αυτής προκαλείται δαπάνη σε βάρος του 
κρατικού προϋπολογισμού ύψους 7.192.000 € περίπου 
για το τρέχον οικονομικό έτος και για καθένα από τα 
επόμενα πέντε (5) οικονομικά έτη. 

Η δαπάνη των 7.192.000 € αντιμετωπίζεται ως ακο¬ 
λούθως: 

α) μέχρι του ποσού των 3.745.000 € από τις εγγε¬ 
γραμμένες πιστώσεις ειδ. φορέα 182 «Δευτεροβάθμια 
εκπαίδευση» ΚΑΕ 0512 

β) μέχρι του ποσού των 668.600 € από τις εγγεγραμ¬ 
μένες πιστώσεις ειδ. φορέα 19/170 ΚΑΕ 0512 

γ) μέχρι του ποσού των 2.778.400 € από τις εγγεγραμ¬ 
μένες πιστώσεις ειδ. φορέα 19/170 ΚΑΕ 0563. 

6. Την υπ’ αριθμ. 37930/ΔΙΟΔΕ/1264 14.10.2005 (ΦΕΚ 
1432 τ. Β') απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών», 
αποφασίζουμε: 

Αρθρο 1 

1. Στους εκπαιδευτικούς Δευτεροβάθμιας και Τριτο¬ 
βάθμιας Εκπαίδευσης που συμμετέχουν στις εν γένει 
διαδικασίες των Πανελλαδικών απολυτήριων εξετάσεων 
της Γ' τάξης Γενικού Λυκείου, στην έκδοση των αντί¬ 
στοιχων αποτελεσμάτων και στις κάθε φύσης εξετάσεις 
για την εισαγωγή αποφοίτων των Λυκείων και των ΤΕΕ 

στην Τριτοβάθμια Εκπαίδευση μετά των 30η Ιουνίου 
χορηγείται αποζημίωση για κάθε ημέρα απασχόλησής 
τους για τη μη χρήση μέρους θερινών διακοπών ως 
εξής: 

Α. Για τους εκπαιδευτικούς της Δευτεροβάθμιας 
Εκπαίδευσης, ίση με το 1/30 του βασικού μισθού που 
κατέχουν, καθώς και των επιδομάτων εξωδιδακτικής 
απασχόλησης και διδακτικής προετοιμασίας, όπως εκά- 
στοτε ισχύουν. 

Β. Για τους εκπαιδευτικούς της Τριτοβάθμιας Εκπαί¬ 
δευσης, ίση με το 1/30 του βασικού μισθού που κατέχουν, 
καθώς και του χρονοεπιδόματος και του επιδόματος 
διδακτικής προετοιμασίας και εξωδιδακτικής πανεπι¬ 
στημιακής απασχόλησης, όπως εκάστοτε ισχύουν. 

2. Προϋπόθεση για τη χορήγηση της αποζημίωσης της 
παραγρ. 1 της απόφασης αυτής είναι η παροχή συγκε¬ 
κριμένης υπηρεσίας που έχει σχέση με τη διενέργεια 
των Πανελλαδικών - απολυτήριων εξετάσεων ή των κάθε 
φύσης εξετάσεων για την εισαγωγή των αποφοίτων των 
Λυκείων και των ΤΕΕ στην Τριτοβάθμια Εκπαίδευση. Η 
προσφορά εργασίας και οι συγκεκριμένες ημερομηνίες 
πιστοποιούνται με βεβαίωση του Προέδρου της οικείας 
επιτροπής ή του προϊσταμένου της οικείας υπηρεσίας 
στην οποία προσφέρθηκε η εργασία. 

3. Οι διατάξεις του άρθρου αυτού δεν εφαρμόζονται 
προκειμένου για εκπαιδευτικούς Δευτεροβάθμιας ή Τρι¬ 
τοβάθμιας Εκπαίδευσης που κατά το χρόνο προσφοράς 
της εργασίας υπηρετούν με απόσπαση ή άλλη σχέση 
σε υπηρεσίες διοίκησης και κατά συνέπεια δικαιούνται 
κανονικής άδειας. 

Η εκκαθάριση της αποζημίωσης της παρ. 1 γίνεται με 
μισθοδοτικές καταστάσεις μέσω των οικείων Δ.Ο.Υ σε 
βάρος της πίστωσης του ΚΑΕ 0563 του προϋπολογισμού 
του ΥΠ.Ε.Π.Θ. ειδ. φορέα 19/220. 

Αρθρο 2 

1. Στους εκπαιδευτικούς Δευτεροβάθμιας και Τριτο¬ 
βάθμιας Εκπαίδευσης και στους διοικητικούς υπαλλή¬ 
λους της Κ. Υ. και των περιφερειακών υπηρεσιών του 
Υπουργείου Εθνικής Παιδείας και Θρησκευμάτων, στους 
επιστάτες και στις καθαρίστριες σχολείων που απα¬ 
σχολούνται τα Σάββατα και τις Κυριακές των μηνών 
Μάίου, Ιουνίου και Ιουλίου στις εν γένει διαδικασίες των 
πανελλαδικών απολυτήριων εξετάσεων του Λυκείου και 
των κάθε φύσης εξετάσεων για την εισαγωγή αποφοί¬ 
των των Λυκείων και των ΤΕΕ στην Τριτοβάθμια Εκπ/ση, 
καταβάλλεται πρόσθετη αποζημίωση για κάθε ημέρα 
απασχόλησής τους στις διαδικασίες αυτές ως εξής: 

Α. Για τους εκπαιδευτικούς της Δευτεροβάθμιας Εκ¬ 
παίδευσης, ίση με το 75% της αποζημίωσης της περίπτ. 
Α' της παρ. 1 του προηγούμενου άρθρου. 

Β. Για τους εκπαιδευτικούς της Τριτοβάθμιας Εκπαί¬ 
δευσης, ίση με το 75% της αποζημίωσης της περίπτ. Β' 
της παρ. 1 του προηγούμενου άρθρου. 

Γ. Για όλους τους διοικητικούς υπαλλήλους, καθώς 
και για τους επιστάτες και τις καθαρίστριες των σχο¬ 
λείων, ίση με το 75% του 1/30 του βασικού μισθού που 
κατέχουν. 

2. Η καταβολή των αποζημιώσεων αυτών γίνεται με 
καταστάσεις που συντάσσονται από τους εκκαθαριστές 
των τακτικών αποδοχών των δικαιούχων, εκκαθαρίζο¬ 
νται και ενταλματοποιούνται από την οικεία Υπηρεσία 
Δημοσιονομικού Ελέγχου σε βάρος της πίστωσης του 


ΚΑΕ 0512 που εγγράφονται στον προϋπολογισμό των 
Περιφερειακών Υπηρεσιών Εκπ/σης του ΥΠΕΠΘ φορέα 
182 «Δευτεροβάθμια Εκπαίδευση». Οι διατάξεις της 
παραγρ. 2 του άρθρου 1 της παρούσας εφαρμόζονται 
αναλόγως για την υλοποίηση των διατάξεων του πα¬ 
ρόντος άρθρου. 

Αρθρο 3 

1. Οι διατάξεις των άρθρων 1 και 2 της παρούσας 
εφαρμόζονται αναλόγως και για τους ιδιωτικούς εκπαι¬ 
δευτικούς που ασχολούνται στις εν γένει διαδικασίες 
των απολυτήριων πανελλαδικών εξετάσεων του Λυκείου 
και των κάθε φύσης εξετάσεων για την εισαγωγή των 
αποφοίτων των Λυκείων και των ΤΕΕ στην Τριτοβάθμια 
Εκπαίδευση. 

2. Η καταβολή των αποζημιώσεων στους ιδιωτικούς 
εκπαιδευτικούς του παρόντος άρθρου γίνεται από την 
οικεία ΔΟΥ με τακτικό χρηματικό ένταλμα σε βάρος του 
προϋπολογισμού του ΥΠ.Ε.Π.Θ. και με βάση καταστά¬ 
σεις εκκαθάρισης της οικείας Δ/νσης ή του Γ ραφείου 
Δευτ/θμιας Εκπ/σης. 

Άρθρο 4 

Η ισχύς της παρούσας απόφασης αρχίζει από το σχολ. 
έτος 2006-2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΠΑΝΝΑΚΟΥ 

-♦- 

Αριθμ. 2/39658/0022 (3) 

Αύξηση της μηνιαίας πάγιας επιχορήγησης για τον κα¬ 
θαρισμό των περιφερειακών υπηρεσιών του ΙΚΑ- 

ΕΤΑΜ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 2314/1953 (ΦΕΚ Α' 59) «Περί 
τροποποιήσεως των περί καθαρισμού των δημοσίων 
καταστημάτων διατάξεων». 

2. Τις διατάξεις του άρθρου 90 του πδ. 63/2005 (ΦΕΚ 
Α' 98). 

3. Την υπ’ αριθμ. Φ.21/οικ.4206/07.6.1995 (ΦΕΚ 559/τ. 
Β'/28.6.1995) κοινή απόφαση των Υπουργών Οικονομίας 
και Οικονομικών και Υγείας, Πρόνοιας και Κοινωνικών 
Ασφαλίσεων. 

4. Την υπ’ αριθμ. 37930/ΔΙΟΕ1264/14.10.2005 (ΦΕΚ Β' 
1432) απόφαση του Πρωθυπουργού και του Υπουργού 
Οικονομίας και Οικονομικών περί καθορισμού αρμοδιο¬ 
τήτων των υφυπουργών Οικονομίας και Οικονομικών. 

5. Το Μ14/5/14.5.2007 έγγραφο του ΙΚΑ-ΕΤΑΜ. 

6. Το γεγονός ότι με την απόφαση αυτή προκαλείται 
επιπλέον ετήσια οικονομική επιβάρυνση η οποία δεν θα 
υπερβαίνει τις διακόσιες πενήντα μία χιλιάδες τριακόσια 
πενήντα τρία ευρώ (251.353 €), η οποία δεν βαρύνει τον 
Κρατικό Προϋπολογισμό, αλλά θα καλύπτεται από τον 
προϋπολογισμό του ΙΚΑ-ΕΤΑΜ. Για το οικονομικό έτος 

2007 η επιπλέον δαπάνη δεν θα υπερβεί τις εκατόν 
είκοσι πέντε χιλιάδες επτακόσια ευρώ (125.700€) και η 
σχετική πίστωση έχει προβλεφθεί στον προϋπολογισμό 
του Ιδρύματος στον Κ.Α.Ε. 20219, αποφασίζουμε: 

Αυξάνουμε τη μηνιαία πάγια επιχορήγηση για τον 
καθαρισμό των χώρων των περιφερειακών υπηρεσι¬ 
ών του ΙΚΑ-ΕΤΑΜ, από εκατόν εβδομήντα έξι ευρώ και 
οκτώ λεπτά (176,08 €) σε τριακόσια σαράντα πέντε ευρώ 
(345€). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 84544/Δ4 

Έγκριση υπερωριακής απασχόλησης των υπαλλήλων 
του Διοικητικού Προσωπικού του Οργανισμού Εκ- 
δόσεως Διδακτικών Βιβλίων (Ο.ΕΔ.Β.) για το Β' εξά¬ 
μηνο του έτους 2007. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α. και 
άλλες συναφείς διατάξεις.» (ΦΕΚ 297/23.12.2003 τ.Α'), 
(άρθρο 16, παρ. 1.) «Υπερωριακή εργασία». 

2. Την υπ’ αριθμ. 2/12540/0022/23.3.2007 Εγκύκλιο του 
Γ.Λ.Κ. «Παροχή οδηγιών για την υλοποίηση εισοδηματι¬ 
κής πολιτικής έτους 2007 ». 

3. Τον α.ν. 952/1937 (ΦΕΚ 469/19.11.1937 τ.Α') «Περί ιδρύ- 
σεως οργανισμού προς έκδοσιν σχολικών κ.λ.π βιβλίων» 
καθώς και τίς τροποποιήσεις ή συμπληρώσεις που έγι¬ 
ναν μεταγενέστερα. 

4. Το γεγονός ότι η δαπάνη που θα προκύψει από 
την εκτέλεση των εγκρινομένων ωρών εργασίας, για το 
Β'εξάμηνο του έτους 2007, ύψους συνολικά 258.994,80 
Ευρώ, περίπου, υπάρχει εγγεγραμμένη στον υπό έγκριση 
προϋπολογισμό του Ο.Ε.Δ.Β. έτους 2007. 

5. Την πράξη 21/34/30.5.2007 του Δ.Σ. του ΟΕΔΒ που 
εγκρίνει την υπερωριακή απασχόληση εργασίας μέ¬ 
χρι 60 ωρών το μήνα για 111 μονίμους υπαλλήλους του 
ΟΕΔΒ, για το Β' εξάμηνο του έτους 2007. 

Το γεγονός ότι ό αριθμός του μόνιμου προσωπικού 
του Ο.Ε.Δ.Β. παρουσιάζει για διάφορους λόγους (συ¬ 
νταξιοδοτήσεις, μετατάξεις κ.λπ.) συνεχή μείωση τα τε¬ 
λευταία χρόνια, αντίθετα οι υποχρεώσεις του Ο.Ε.Δ.Β. 
αυξήθηκαν και αυξάνονται συνεχώς με αποτέλεσμα ο 
όγκος των εργασιών να έχει πολλαπλασιαστεί .δεδο¬ 
μένου ότι ο Ο.Ε.Δ.Β. σήμερα παράγει και διακινεί κάθε 
χρόνο περίπου 1.200 τίτλους σε 45.000.000 αντίτυπα 
διδακτικών βιβλίων, που αποστέλλονται στα σχολεία 
Π/θμιας και Δ/θμιας Εκπ/σης της χώρας, στην Κύπρο και 
στα Ελληνικά σχολεία του εξωτερικού, αποφασίζουμε: 

Εγκρίνουμε για το Β' εξάμηνο 2007 την υπερωρια- 
κή απασχόληση, πέρα από τις ώρες της υποχρεωτικής 
εργασίας, για 111 μονίμους υπαλλήλους του Οργανι¬ 
σμού Εκδόσεως Διδακτικών Βιβλίων (Ο.Ε.Δ.Β.) και για 
το χρονικό διάστημα από 1.7.2007 μέχρι 31.12.2007 και 


μέχρι 60 ώρες το μήνα για κάθε υπάλληλο, προκειμένου 
να καλυφθούν εποχιακές, επείγουσες ή και έκτακτες 
υπηρεσιακές ανάγκες του ΟΕΔΒ. 

Η δαπάνη που θα προκύψει από την εκτέλεση των 
εγκρινομένων ωρών εργασίας ύψους 258.994,80 Ευρώ 
περίπου για το Β' εξάμηνο του έτους 2007,σε καμία πε¬ 
ρίπτωση δεν επιτρέπεται να υπερβεί τις πιστώσεις που 
έχουν εγγράφει στον ΚΑΕ 0261 δηλαδή των 495.400,00 
Ευρώ του υπό έγκριση προϋπολογισμού του Οργανισμού 
Εκδόσεων Διδακτικών Βιβλίων έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Ιουλίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 130134 (5) 

Όροι παροχής υπηρεσιών και χρονικά όρια υποχρεω¬ 
τικής απασχόλησης του τεχνικού ασφάλειας κατά 
την εκτέλεση ναυπηγοεπισκευαστικών εργασιών σε 
πλοία» 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137/Α) 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α) όπως τροποποιή¬ 
θηκαν και ισχύουν σήμερα. 

3. Τ ις διατάξεις του π.δ. 242/1999 «Οργανισμός του 
Υπουργείου Εμπορικής Ναυτιλίας» (ΦΕΚ 201/Α') όπως 
τροποποιήθηκαν και ισχύουν σήμερα. 

4. Το άρθρο 10 του ν. 3490/2006 «Σύσταση Ινστιτού¬ 
του Ναυτικής Κατάρτισης με την επωνυμία «ΠΟΣΕΙΔΩΝ 
ΙΝΣΤΙΤΟΥΤΟ ΝΑΥΤΙΚΗΣ ΚΑΤΑΡΤΙΣΗΣ ΑΕ» και άλλες δι¬ 
ατάξεις» (ΦΕΚ 206/Α). 

5. Την υπ’ αριθμ. 80029/11.5.2007 (ΦΕΚ 783/Β) απόφαση 
του Πρωθυπουργού και του Υπουργού Απασχόλησης 
και Κοινωνικής Προστασίας για την ανάθεση αρμοδιο¬ 
τήτων στον Υφυπουργό Απασχόλησης και Κοινωνικής 
Προστασίας. 

5. Την από 22.05.2007 Γνωμοδότηση του Συμβουλίου 
Υγιεινής και Ασφάλειας της Εργασίας (ΣΥΑΕ), αποφα¬ 
σίζουμε: 

Αρθρο 1 

Αντικείμενο και Πεδίο Εφαρμογής 

1. Σκοπός της παρούσας απόφασης είναι ο καθορισμός 
του μέγιστου αριθμού πλοίων στα οποία μπορεί ταυ¬ 
τόχρονα να παρέχει υπηρεσίες ο ίδιος τεχνικός ασφά¬ 
λειας, όπως αυτός ορίζεται στο ν. 1568/1985 «Υγιεινή 
και ασφάλεια των εργαζομένων» (ΦΕΚ 177/Α) και στο 
π.δ. 70/1990 «Υγιεινή και ασφάλεια των εργαζομένων σε 
ναυπηγικές εργασίες» (ΦΕΚ 31/Α), καθώς και του ελά¬ 
χιστου ημερήσιου χρόνου υποχρεωτικής απασχόλησής 
του και παρουσίας του επί του πλοίου κατά το χρονικό 
διάστημα που εκτελούνται εργασίες, ανάλογα με το εί¬ 
δος των πλοίων, το είδος των εκτελούμενων εργασιών, 
τις θέσεις και την περιοχή ελλιμενισμού. 

2. Οι διατάξεις της παρούσας απόφασης εφαρμόζονται 
σε όλες τις επιχειρήσεις και εγκαταστάσεις ναυπήγη¬ 
σης, μετατροπής, επισκευής και συντήρησης πλοίων, 
σύμφωνα με το ν. 2642/1998 Μητρώο επιχειρήσεων 
ναυπήγησης, μετατροπής, επισκευής και συντήρησης 
πλοίων και άλλες διατάξεις» (ΦΕΚ 216/Α). 

Αρθρο 2 

Ορισμοί 

Για τους σκοπούς της παρούσας απόφασης τα πλοία 
κατατάσσονται σε τρεις (3) κατηγορίες επικινδυνότη- 
τας: 

(Υ) Υψηλή κατηγορία επικινδυνότητας 

(Μ) Μεσαία κατηγορία επικινδυνότητας 

(X) Χαμηλή κατηγορία επικινδυνότητας. 

Στην Υψηλή (Υ) κατηγορία υπάγονται τα: 

α) Πετρελαιοφόρα άνω των 1600 Κόρων Ολικής Χω¬ 
ρητικότητας (ΚΟΧ) 

β) Υγραεριοφόρα άνω των 1600 Κόρων Ολικής Χωρη¬ 
τικότητας (ΚΟΧ) 

γ) Πλοία στα οποία απασχολούνται άνω των 150 ερ¬ 
γαζομένων. 

Στη Μεσαία (Μ) κατηγορία υπάγονται τα: 

α) Πετρελαιοφόρα από 200 έως 1600 Κόρους Ολικής 
Χωρητικότητας (ΚΟΧ) 

β) Υγραεριοφόρα από 200 έως 1600 Κόρους Ολικής 
Χωρητικότητας (ΚΟΧ) 

γ) Πλοία στα οποία απασχολούνται από 50 έως 150 
εργαζόμενοι. 

Στη Χαμηλή (X) κατηγορία υπάγονται: 

Όλα τα λοιπά πλοία. 

Αρθρο 3 

Καθορισμός μέγιστου αριθμού πλοίων 

1. Ο μέγιστος αριθμός πλοίων στα οποία μπορεί ταυ¬ 
τόχρονα να παρέχει υπηρεσίες ο ίδιος τεχνικός ασφά¬ 
λειας ορίζεται σε: 

α)Ένα (1) πλοίο Υψηλής επικινδυνότητας. Ο αριθμός 
αυτός μπορεί να προσαυξηθεί με ένα (1) πλοίο Χαμηλής 
επικινδυνότητας, όταν αυτό βρίσκεται στην περιοχή ευ¬ 
θύνης του ίδιου Λιμενικού Τμήματος ή με δύο (2) πλοία 
Χαμηλής επικινδυνότητας, εφόσον και τα 3 πλοία βρί¬ 
σκονται στο ίδιο ναυπηγείο. 

β) Δύο (2) πλοία Μεσαίας επικινδυνότητας. Ο αριθ¬ 
μός αυτός μπορεί να προσαυξηθεί με ένα (1) πλοίο Χα¬ 
μηλής επικινδυνότητας, εφόσον και τα τρία (3) πλοία 
βρίσκονται στην περιοχή ευθύνης του ίδιου Λιμενικού 
Τμήματος ή με δύο (2) πλοία Χαμηλής επικινδυνότητας, 
εφόσον και τα τέσσερα (4) πλοία βρίσκονται στο ίδιο 
ναυπηγείο.. 

γ) Τρία (3) πλοία Χαμηλής επικινδυνότητας. Ο αριθ¬ 
μός αυτός μπορεί να προσαυξηθεί με 1 πλοίο Χαμη¬ 
λής επικινδυνότητας, εφόσον και τα τέσσερα (4) πλοία 
βρίσκονται στην περιοχή ευθύνης του ίδιου Λιμενικού 
Τμήματος ή με δύο (2) πλοία Χαμηλής επικινδυνότη- 
τας, εφόσον και τα πέντε (5) πλοία βρίσκονται στο ίδιο 
ναυπηγείο. 

2. Στο πλαίσιο της εφαρμογής των παραπάνω ρυθμίσε¬ 
ων, η ανάληψη καθηκόντων τεχνικού ασφάλειας, πέραν 
των υποχρεώσεων που προκύπτουν από τις κείμενες 
διατάξεις, πρέπει να γνωστοποιείται άμεσα στη αρμόδια 
Υπηρεσία του Σώματος Επιθεώρησης Εργασίας (Σ.ΕΠ.Ε.). 
Ομοίως και η παύση από τα καθήκοντα αυτά μετά το 
πέρας των εργασιών ή για οποιοδήποτε άλλο λόγο. 


Άρθρο 4 

Καθορισμός ελάχιστου ημερήσιου χρόνου 
υποχρεωτικής απασχόλησης. 

1. Ο ελάχιστος ημερήσιος χρόνος υποχρεωτικής απα¬ 
σχόλησης του τεχνικού ασφάλειας και παρουσίας του 
επί του πλοίου κατά το χρονικό διάστημα που εκτελού- 
νται εργασίες ορίζεται σε: 

α) Πέντε (5) ώρες για κάθε πλοίο της Υψηλής κατη¬ 
γορίας επικινδυνότητας 

β) δύο (2) ώρες για κάθε πλοίο της Μεσαίας κατηγο¬ 
ρίας επικινδυνότητας 

γ) μία (1) ώρα για κάθε πλοίο της Χαμηλής κατηγορίας 
επικινδυνότητας. 

2. Η παρουσία του τεχνικού ασφάλειας επί του πλοίου 
αναφέρεται στο βιβλίο υποδείξεων τεχνικού ασφάλειας 
που ορίζεται στο άρθρο 6 του ν. 1568/1985. Συγκεκριμένα 
αναγράφεται από τον ίδιο τον τεχνικό ασφάλειας, ενυ¬ 
πόγραφα, η ώρα προσέλευσης καθώς και η ώρα αποχώ¬ 
ρησής του καθημερινά. Ο γενικός εργολάβος και εάν δεν 
υπάρχει ο κύριος του έργου, υποχρεούται να μεριμνά για 
την ανελλιπή τήρηση των παραπάνω διατυπώσεων. 

Αρθρο 5 

Έλεγχος εφαρμογής 

Ο έλεγχος της εφαρμογής των διατάξεων της παρού¬ 
σας απόφασης ανατίθεται στις αρμόδιες υπηρεσίες του 
Σ.ΕΠ.Ε. οι οποίες κατά περίπτωση συνεπικουρούνται από 
όργανα του Υπουργείου Εμπορικής Ναυτιλίας. 

Άρθρο 6 

Κυρώσεις 

1. Σε κάθε εργοδότη που παραβαίνει τις διατάξεις της 
παρούσας επιβάλλονται, ανεξάρτητα από τις ποινικές 
κυρώσεις, οι διοικητικές κυρώσεις του άρθρου 24 του 
ν. 2224/1994 (ΦΕΚ Α' 112), όπως τελικώς ισχύει, μετά την 
τροποποίησή του με το άρθρο 3 παρ. 3 του ν. 3385/2005 
(ΦΕΚ Α' 210), με την επιφύλαξη των διατάξεων του άρ¬ 
θρου 6 της υπ’ αριθμ. 88555/3293/30.9.1988 κοινής υπουρ¬ 
γικής απόφασης που κυρώθηκε με το άρθρο 39 του ν. 
1836/1989 (ΦΕΚ Α' 79). Ειδικά ως προς την κοινοποίηση 
και τη δικαστική προσβολή της πράξης επιβολής προ¬ 
στίμου, εφαρμόζεται η διάταξη της παρ. 2 του άρθρου 
16 (σε συνδυασμό με την παρ. 6 του άρθρου αυτού) του 
ν. 2639/1998 (ΦΕΚ Α' 205). 

2. Σε κάθε εργοδότη που παραβαίνει από αμέλεια ή 
πρόθεση τις διατάξεις της παρούσας επιβάλλονται οι 
ποινικές κυρώσεις του άρθρου 25 του ν. 2224/1994 και 
του άρθρου 17 του ν. 2639/1998, όπως αυτό τροποποιή¬ 
θηκε με το άρθρο 3 παράγραφος 2 του ν. 3385/2005. 

Αρθρο 7 
Έναρξη ισχύος 

Η ισχύς της παρούσας απόφασης αρχίζει τρεις (3) 
μήνες από τη δημοσίευσή της, στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 20 Ιουλίου 2007 

ΟΙ ΥΠΟΥΡΓΟΙ 

ΥΦΥΠ. ΑΠΑΣΧΟΛΗΣΗΣ ΚΑΙ 

ΚΟΙΝΩΝΙΚΗΣ ΠΡΟΣΤΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

Γ. ΓΙΑΚΟΥΜΑΤΟΣ Μ. ΚΕΦΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 12311 (6) 

Κήρυξη υποχρεωτικής της από 15.5.2007 ΣΣΕ για τους 
όρους αμοιβής εργασίας των εργαζομένων στην 
εκτυπωτική βιομηχανία, στα Λιθογραφεία, τα εργο¬ 
στάσια και Επιχ/σεις Γραφικών Τεχνών όλης της χώ¬ 
ρας 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1 -Τις διατάξεις του π.δ. 63/2005 «Κωδικοποίηση της 
Νομοθεσίας για τη Κυβέρνηση και τα Κυβερνητικά Όρ¬ 
γανα». 

2. -Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων (ΦΕΚ 513/Β/10.3.2004). 

3. -Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας» 

4. -Τις διατάξεις της παρ. 2 του άρθρου 11 του 
ν. 1876/1090 (ΦΕΚ 27/Α/90). 

5. -Την από 22.5.2007 αίτηση της Ομοσπονδίας Μισθω¬ 
τών Τύπου και βιομηχανίας Χάρτου 

6. -Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 9.7.2007 

7. -Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για τη 
κήρυξη υποχρεωτικής της πιο πάνω ΣΣΕ δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του επαγγέλματος, αποφασίζουμε: 

1. Κηρύσσουμε υποχρεωτική την από 15.5.2007 ΣΣΕ 
για τους όρους αμοιβής και εργασίας των εργαζομέ¬ 
νων στην εκτυπωτική βιομηχανία, στα Λιθογραφεία, τα 
εργοστάσια και Επιχ/σεις Γραφικών Τεχνών όλης της 
χώρας για όλους τους εργοδότες και εργαζομένους του 
επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 22.5.2007. 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 12310 (7) 

Κήρυξη υποχρεωτικής της από 3.4.2007 Σ.Σ.Ε. για τους 
όρους αμοιβής και εργασίας των εργαζομένων στις 
Ξενοδοχειακές Επιχειρήσεις Ν. Λασιθίου. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις του π.δ. 63/2005 «Κωδικοποίηση της 
Νομοθεσίας για τη Κυβέρνηση και τα Κυβερνητικά Όρ¬ 
γανα». 


2. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ 513/Β/10.3.2004). 

3. Την υπ’ αριθμ. 80029/11.5.2007 (ΦΕΚ 783/Β/17.5.2007). 
κοινή Απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

4. Τις διατάξεις της παρ. 2 του άρθρου 11 του ν. 
1876/1990 (ΦΕΚ 27/Α/90). 

5. Την από 18.5.2007 αίτηση του Συνδέσμου Υπαλλήλων 
Ξενοδοχείων, Εστιατορίων, Ζαχαροπλαστείων, Μπαρ και 
Νυκτερινών Κέντρων Ν. Λασιθίου. 

6. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 9.7.2007. 

7. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω Σ.Σ.Ε., δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του επαγγέλματος, αποφασίζουμε: 

1) Κηρύσσουμε υποχρεωτική την από 3.4.2007 Σ.Σ.Ε. 
για τους όρους αμοιβής και εργασίας των εργαζομένων 
στις Ξενοδοχειακές Επιχειρήσεις Ν. Λασιθίου για όλους 
τους εργοδότες και εργαζομένους του επαγγέλματος 
που αφορά αυτή. 

2) Η ισχύς της απόφασης αυτής αρχίζει από 
18.5.2007. 

3) Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 12174 (8) 

Κήρυξη υποχρεωτικής της από 25.5.2007 Σ.Σ.Ε. για τους 

όρους αμοιβής εργασίας των εργαζομένων στις 

Ασφαλιστικές επιχειρήσεις, θυγατρικές Τραπεζών 

όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1 -Τις διατάξεις του π.δ. 63/2005 «Κωδικοποίηση της 
Νομοθεσίας για τη Κυβέρνηση και τα Κυβερνητικά Όρ¬ 
γανα». 

2. -Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων (ΦΕΚ 513/Β/10.3.2004). 

3. -Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

4. -Τις διατάξεις της παρ. 2 του άρθρου 11 του 
ν. 1876/1990 (ΦΕΚ 27/Α/90). 

5. -Την από 29.5.2007 αίτηση της ΟΑΣΕ. 

6. -Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 16.7.2007. 

7.-Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για τη 
κήρυξη υποχρεωτικής της πιο πάνω Σ.Σ.Ε. δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του, αποφασίζουμε: 

1. Κηρύσσουμε υποχρεωτική την από 25.5.2007 Σ.Σ.Ε. 
για τους όρους αμοιβής εργασίας των εργαζομένων 
στις Ασφαλιστικές επιχειρήσεις, θυγατρικές Τραπεζών 
όλης της χώρας για όλους τους εργοδότες και εργα¬ 
ζομένους του κλάδου που αφορά αυτή. 

2. Η ισχύς της απόφασης αυτής αρχίζει από 
29.5.2007. 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 90993 (9) 

Νυχτερινή εργασία και εργασία κατά τις Κυριακές και 
εξαιρέσιμες ημέρες του προσωπικού που υπηρετεί 
εντός των Καταστημάτων Κράτησης, των Ειδικών 
Καταστημάτων Κράτησης Νέων, των Θεραπευτικών 
Καταστημάτων και της Κ.Α.Υ. Φυλακών και της υπη¬ 
ρεσίας Εξωτερικής Φρούρησης αυτών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 16 του ν. 3205/2003 (ΦΕΚ 297 Α') «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
ενόπλων Δυνάμεων και αντίστοιχων της Ελληνικής 
Αστυνομίας, του Πυροσβεστικού και Λιμενικού Σώμα¬ 
τος και άλλες συναφείς διατάξεις», β) των άρθρων 48 
και 49 του ν. 2721/1999 (ΦΕΚ 112 Α') «Τροποποίηση και 
αντικατάσταση διατάξεων των νόμων 1756/1988 (ΦΕΚ 
35 Α'), 1729/1987 (ΦΕΚ 144 Α') του Ποινικού Κώδικα, του 
Κώδικα Ποινικής Δικονομίας, του Κώδικα Πολιτικής Δι¬ 
κονομίας και άλλες διατάξεις», όπως αντικαταστάθηκαν 
και προστέθηκαν με τις διατάξεις του άρθρου 1 του 
ν.3388/2005 (ΦΕΚ 225 Α') «Θέματα εξωτερικών φρουρών 
και άλλες διατάξεις» και γ) του άρθρου 90 του Κώδικα 
νομοθεσίας για την Κυβέρνηση και τα κυβερνητικά όρ¬ 
γανα, που κυρώθηκε με το άρθρο πρώτο του π. δ/τος 
63/2005 (ΦΕΚ 98 Α'). 

2. Το άρθρο 16 του π. δ/τος 215/2006 (ΦΕΚ 217 Α') «Κα¬ 
νονισμός Οργάνωσης και Λειτουργίας της Υπηρεσίας 
Εξωτερικής Φρούρησης Καταστημάτων Κράτησης». 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842 Β') «Μεταβίβαση αρμοδιο¬ 
τήτων Υπουργού Δικαιοσύνης, στο Γενικό Γραμματέα, 
στους Γ ενικούς Διευθυντές κ,λπ.», όπως τροποποιήθη¬ 
κε και συμπληρώθηκε με τις υπ’ αριθμ. 82834/25.8.2005 
(ΦΕΚ 1304 Β'), 101266/24.10.2005 (ΦΕΚ 1490 Β') και 
9311/26.01.2006 (ΦΕΚ 104 τ.Β') όμοιες αποφάσεις. 

4. Το γεγονός ότι τα Καταστήματα Κράτησης, τα Ει¬ 
δικά Καταστήματα Κράτησης Νέων, τα Θεραπευτικά 


Καταστήματα και η Κ.Α.Υ. Φυλακών, είναι υπηρεσίες 
που λειτουργούν σε 24ωρη βάση όλες τις ημέρες του 
χρόνου (άρθρο 7 του ν. 754/1978) και για την κάλυψη των 
αναγκών τους απαιτείται η παροχή εργασίας και κατά 
τις εξαιρέσιμες ημέρες και νυχτερινές ώρες εκ μέρους 
των υπαλλήλων, που υπηρετούν σε αυτές. 

5. Την υπάρχουσα έλλειψη προσωπικού στις ανωτέρω 
υπηρεσίες και τις έκτακτες και απρόβλεπτες υπηρεσια¬ 
κές ανάγκες για τη φύλαξη των κρατουμένων. 

6. Το γεγονός ότι για την αντιμετώπιση των υπηρεσι¬ 
ακών αναγκών των Καταστημάτων Κράτησης, λόγω της 
φύσεως της λειτουργίας τους (σε 24ωρη βάση) απαιτεί¬ 
ται η παροχή εργασίας κατά τις νυχτερινές ώρες των 
εργασίμων ημερών, από όλο το προσωπικό του κλάδου 
ΔΕ Φύλαξης και της Υπηρεσίας Εξωτερικής Φρούρησης, 
εκ περιτροπής, ο αριθμός του οποίου ανέρχεται σε 
4.038 υπαλλήλους. 

7. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη 1.770.000 
Ευρώ περίπου, η οποία θα βαρύνει τις πιστώσεις του 
Κ.Α.Ε. 512 του Ειδικού Φορέα 17-310 και ότι στον Κ.Α.Ε. 
512 υπάρχει εγγεγραμμένη ετήσια πίστωση 6.126.000,00 
Ευρώ, αποφασίζουμε: 

Α. Εγκρίνουμε για το χρονικό διάστημα από 1.7.2007 
μέχρι 30.9.2007 συνολικά 402.870 ώρες, για απασχό¬ 
ληση 4.038 υπαλλήλων των Καταστημάτων Κράτησης, 
των Ειδικών Καταστημάτων Κράτησης Νέων, των θε¬ 
ραπευτικών Καταστημάτων και της Κ.Α.Υ.Φυλακών, που 
υπηρετεί εντός αυτών και στην Υπηρεσία Εξωτερικής 
Φρούρησης, κατά τις νυχτερινές ώρες εργασίμων ημε¬ 
ρών και νυχτερινές και ημερήσιες ώρες Κυριακών και 
εξαιρέσιμων προς συμπλήρωση της εβδομαδιαίας υπο¬ 
χρεωτικής εργασίας τους. 

Οι ανωτέρω ώρες κατανέμονται κατά Υπηρεσία για 


το ανωτέρω χρονικό διάστημα, ως εξής: 

ΚΑΤΑΣΤΗΜΑΤΑ ΩΡΕΣ 

1. ΔΙΚΑΣΤΙΚΗ ΦΥΛΑΚΗ ΚΟΡΥΔΑΛΛΟΥ 60.270 

2. ΨΥΧΙΑΤΡΕΙΟ ΚΡΑΤ/ΝΩΝ ΚΟΡΥΔΑΛΛΟΥ 8.380 

3. ΝΟΣΟΚΟΜΕΙΟ ΚΡΑΤ/ΝΩΝ ΚΟΡΥΔΑΛΛΟΥ 5.590 

4. ΚΛΕΙΣΤΗ ΦΥΛΑΚΗ ΓΥΝΑΙΚΩΝ ΚΟΡ/ΛΟΥ 7.305 

5. Ε.Κ.Κ.Ν. ΑΥΛΩΝΑ 15.190 

6. Κ.Α.Υ.ΦΥΛΑΚΩΝ 2.990 

7. ΚΛΕΙΣΤΗ ΦΥΛΑΚΗ ΠΑΤΡΑΣ 28.420 

8. ΚΛΕΙΣΤΗ ΦΥΛΑΚΗ ΧΑΛΚΙΔΑΣ 10.340 

9. ΚΛΕΙΣΤΗ ΦΥΛΑΚΗ ΚΕΡΚΥΡΑΣ 11.025 

10. ΚΛΕΙΣΤΗ ΦΥΛΑΚΗ ΑΛΙΚΑΡΝΑΣΣΟΥ 11.250 

11. ΚΛΕΙΣΤΗ ΦΥΛΑΚΗ ΤΡΙΚΑΛΩΝ 25.855 

12. ΑΓΡΟΤΙΚΗ ΦΥΛΑΚΗ ΚΑΣΣΑΝΔΡΑΣ 7.060 

13. ΑΓΡΟΤΙΚΗ ΦΥΛΑΚΗ ΤΙΡΥΝΘΑΣ 6.080 

14. ΑΓΡΟΤΙΚΗ ΦΥΛΑΚΗ ΑΓΙΑΣ ΚΡΗΤΗΣ 6.765 

15. Α.Σ.Κ.Α. ΚΑΣΣΑΒΕΤΕΙΑΣ 11.860 

16. Ε.Κ.Κ.Ν. ΒΟΛΟΥ 8.820 

17. ΔΙΚΑΣΤΙΚΗ ΦΥΛΑΚΗ ΙΩΑΝΝΙΝΩΝ 8.285 

18. ΔΙΚΑΣΤΙΚΗ ΦΥΛΑΚΗ ΚΟΜΟΤΗΝΗΣ 11.150 

19. ΔΙΚΑΣΤΙΚΗ ΦΥΛΑΚΗ ΘΕΣΣΑΛΟΝΙΚΗΣ 19.750 

20. ΔΙΚΑΣΤΙΚΗ ΦΥΛΑΚΗ ΛΑΡΙΣΑΣ 25.680 

21. ΔΙΚΑΣΤΙΚΗ ΦΥΛΑΚΗ ΝΑΥΠΛΙΟΥ 13.475 

22. ΔΙΚΑΣΤΙΚΗ ΦΥΛΑΚΗ ΧΑΝΙΩΝ 9.900 

23. ΔΙΚΑΣΤΙΚΗ ΦΥΛΑΚΗ ΚΟΡΙΝΘΟΥ 5.830 

24. ΔΙΚΑΣΤΙΚΗ ΦΥΛΑΚΗ ΤΡΙΠΟΛΗΣ 7.745 

25. ΠΡΕΒΑΝΤΟΡΙΟ ΚΡΑΤ/ΝΩΝ ΑΜΦΙΣΣΑΣ 6.860 

26. ΔΙΚΑΣΤΙΚΗ ΦΥΛΑΚΗ ΝΕΑΠΟΛΗΣ 6.610 

27. ΔΙΚΑΣΤΙΚΗ ΦΥΛΑΚΗ ΧΙΟΥ 6.125 




20096 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


28. ΔΙΚΑΣΤΙΚΗ ΦΥΛΑΚΗ ΚΩ 6.370 

29. Ι.Α.Α. ΑΡΡΕΝΩΝ ΒΟΛΟΥ 1.105 

30. Κ.Α.Τ.Κ. ΕΛΕΩΝΑ ΘΗΒΑΣ 13.230 

31. ΓΕΝΙΚΟ ΚΑΤΑΣΤΗΜΑ Α' ΤΥΠΟΥ ΜΑΛΑΝΔΡΙΝΟΥ 24.060 

32. ΚΑΤΑΣΤΗΜΑ ΚΡΑΤΗΣΗΣ ΔΟΜΟΚΟΥ 8.005 

ΣΥΝΟΛΟ ΩΡΩΝ 402.870 


Β. Εγκρίνουμε για το ίδιο χρονικό διάστημα από 
1.7.2007 μέχρι 30.9.2007, συνολικά 63.750 ώρες για την 
απασχόληση 4.038 υπαλλήλων των ανωτέρω υπηρεσι¬ 
ών πέραν της υποχρεωτικής κατά τις νυχτερινές ώρες 
των εργασίμων ημερών, καθώς και για ημερήσια και 
νυχτερινή εργασία κατά τις Κυριακές και εξαιρέσιμες 


ημέρες, κατά Υπηρεσία ως εξής: 

ΚΑΤΑΣΤΗΜΑΤΑ ΩΡΕΣ 

1. ΔΙΚΑΣΤΙΚΗ ΦΥΛΑΚΗ ΚΟΡΥΔΑΛΛΟΥ 10.470 

2. ΨΥΧΙΑΤΡΕΙΟ ΚΡΑΤ/ΝΩΝ ΚΟΡΥΔΑΛΛΟΥ 1.755 

3. ΝΟΣΟΚΟΜΕΙΟ ΚΡΑΤ/ΝΩΝ ΚΟΡΥΔΑΛΛΟΥ 1.500 

4. ΚΛΕΙΣΤΗ ΦΥΛΑΚΗ ΓΥΝΑΙΚΩΝ ΚΟΡΥΔΑΛΛΟΥ 2.840 

5. Ε.Κ.Κ.Ν. ΑΥΛΩΝΑ 2.470 

6. Κ.Α.Υ. ΦΥΛΑΚΩΝ 1.630 

7. ΚΛΕΙΣΤΗ ΦΥΛΑΚΗ ΠΑΤΡΑΣ 3.060 

8. ΚΛΕΙΣΤΗ ΦΥΛΑΚΗ ΧΑΛΚΙΔΑΣ 1.085 

9. ΚΛΕΙΣΤΗ ΦΥΛΑΚΗ ΚΕΡΚΥΡΑΣ 2.125 

10. ΚΛΕΙΣΤΗ ΦΥΛΑΚΗ ΑΛΙΚΑΡΝΑΣΣΟΥ 1.880 

11. ΚΛΕΙΣΤΗ ΦΥΛΑΚΗ ΤΡΙΚΑΛΩΝ 2.470 

12. ΑΓΡΟΤΙΚΗ ΦΥΛΑΚΗ ΚΑΣΣΑΝΔΡΑΣ 1.730 

13. ΑΓΡΟΤΙΚΗ ΦΥΛΑΚΗ ΤΙΡΥΝΘΑΣ 1.895 

14. ΑΓΡΟΤΙΚΗ ΦΥΛΑΚΗ ΑΓΙΑΣ ΚΡΗΤΗΣ 1.380 

15. Α.Σ.Κ.Α. ΚΑΣΣΑΒΕΤΕΙΑΣ 1.630 

16. Ε.Κ.Κ.Ν. ΒΟΛΟΥ 1.285 

17. ΔΙΚΑΣΤΙΚΗ ΦΥΛΑΚΗ ΙΩΑΝΝΙΝΩΝ 1.210 

18. ΔΙΚΑΣΤΙΚΗ ΦΥΛΑΚΗ ΚΟΜΟΤΗΝΗΣ 1.335 

19. ΔΙΚΑΣΤΙΚΗ ΦΥΛΑΚΗ ΘΕΣΣΑΛΟΝΙΚΗΣ 3.605 

20. ΔΙΚΑΣΤΙΚΗ ΦΥΛΑΚΗ ΛΑΡΙΣΑΣ 3.110 

21. ΔΙΚΑΣΤΙΚΗ ΦΥΛΑΚΗ ΝΑΥΠΛΙΟΥ 2.100 

22. ΔΙΚΑΣΤΙΚΗ ΦΥΛΑΚΗ ΧΑΝΙΩΝ 1.850 

23. ΔΙΚΑΣΤΙΚΗ ΦΥΛΑΚΗ ΚΟΡΙΝΘΟΥ 695 

24. ΔΙΚΑΣΤΙΚΗ ΦΥΛΑΚΗ ΤΡΙΠΟΛΗΣ 840 

25. ΠΡΕΒ. ΚΡΑΤ/ΝΩΝ ΑΜΦΙΣΣΑΣ 1.925 


26. ΔΙΚΑΣΤΙΚΗ ΦΥΛΑΚΗ ΝΕΑΠΟΛΗΣ 740 

27. ΔΙΚΑΣΤΙΚΗ ΦΥΛΑΚΗ ΧΙΟΥ 985 

28. ΔΙΚΑΣΤΙΚΗ ΦΥΛΑΚΗ ΚΩ 985 

29. Ι.Α.Α. ΑΡΡΕΝΩΝ ΒΟΛΟΥ 595 

30. Κ.Α.Τ.Κ. ΕΛΕΩΝΑ ΘΗΒΑΣ 1.110 

31. ΓΕΝΙΚΟ ΚΑΤΑΣΤΗΜΑ Α' ΤΥΠΟΥ ΜΑΛΑΝΔΡΙΝΟΥ 2.665 

32. ΚΑΤΑΣΤΗΜΑ ΚΡΑΤΗΣΗΣ ΔΟΜΟΚΟΥ 800 

ΣΥΝΟΛΟ ΩΡΩΝ 63.750 


Ο αριθμός των υπαλλήλων διαφόρων κλάδων και ει¬ 
δικοτήτων των Καταστημάτων Κράτησης των Ειδικών 
Καταστημάτων Κράτησης Νέων, των Θεραπευτικών 
Καταστημάτων και της Κ.Α.Υ. Φυλακών και της Υπη¬ 
ρεσίας Εξωτερικής Φρούρησης, που θα απασχολείται 
κατά τις Κυριακές και εξαιρέσιμες ημέρες καθώς και τις 
νυχτερινές ώρες προς συμπλήρωση του υποχρεωτικού 
ωραρίου ή πέραν αυτού, όταν παρίσταται ανάγκη λόγω 
έλλειψης προσωπικού επειγουσών συνθηκών κλπ., θα 
πρέπει να είναι ο απολύτως αναγκαίος κατά την κρίση 
του Διευθυντή του Καταστήματος, ο οποίος θα είναι και 
ο υπεύθυνος για την παρακολούθηση και τον έλεγχο 
πραγματικής παροχής εργασίας των υπαλλήλων. 

Με ευθύνη του Διευθυντή και του εκκαθαριστή κάθε 
υπηρεσίας σε καμία περίπτωση δεν επιτρέπεται να γίνει 
υπέρβαση του συνολικού αριθμού εγκεκριμένων ωρών 
κατά υπηρεσία που καθορίζονται με την απόφαση αυτή, 
για το Γ' τρίμηνο του έτους 2007. 

Τα σχετικά δικαιολογητικά θα υποβάλλονται απευθεί¬ 
ας στις Υπηρεσίες Δημοσιονομικού Ελέγχου των Νομαρ¬ 
χιών, με εξαίρεση τα Καταστήματα του Συγκροτήματος 
Κορυδαλλού και το Ειδικό Κατάστημα Κράτησης Νέων 
Αυλώνας, τα οποία θα υποβάλλουν τα δικαιολογητικά 
στην Υπηρεσία Δημοσιονομικού Ελέγχου του Υπουρ¬ 
γείου Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2007 

Ο Γενικός Γραμματέας 
ΠΑΝΑΓΙΩΤΗΣ ΠΑΝΟΥΡΗΣ 

